Anya, miért kellett idehoznod?
Ne nyafogj már!
Szép állatot kell választanunk. Tudod, milyen Hábiba nagymamád.
- Mind ugyanolyan! - Dehogyis!
Az öregeknek rágós a húsa. Gyere utánam!
Oké, jól van.
Ne finnyáskodj már!
- Munira! Azt nézd meg! - Anya! Nézd, mi történt!
Most nem érek rá. Nézd meg azt a jószágot, hogy fiatal-e!
Ez jónak tűnik.
Vizsgáld meg a fogát!
Segítene?
Hű! Nagyon szép!
Ha van metszőfoga, akkor az birka, és nem bárány.
Habiba nagyi csak bárányhúst eszik, a birkahúshoz hozzá sem nyúl.
Nincs metszőfog, ez itt bárány.
Mindent a nagyiért…
Most nézd meg a patáját!
Ha valamit elrontunk, a húgom biztos a képembe dörgöli.
Elvégre az édesanyánk ajándékáról van szó.
Most tölti be a 80. születésnapját.
Szépek a patái! Olyan, mint a ma született bárány.
- Köszönjük. - Szívesen.
- Itt van 30, ahogy mondta. - Nem, 40.
Tessék? Amikor múlt héten beszéltünk telefonon, 30-at mondott. Hogy lett 40?
Asszonyom, ha önnek nem kell, más majd elviszi.
- Már csak pár maradt. - A fenébe!
Adj tíz dínárt!
Ne nézz így! Meg kell vennünk.
A nénikéd levágja a fejemet, és felszolgálja a partin.
Az apád majd megadja neked a zsebpénzzel együtt.
Nudzsúd néni amúgy is ócsárolni fog téged. Neki soha semmi nem elég jó.
Ha az ócsárlásnál tartunk…
Ez amolyan hagyomány a családban. Szerencsére engem elkerült.
Látom, jól megy az üzlet.
Amióta nem veszik a marhát, azóta kapós a birka.
Kifejtené ezt, kérem?
Nem hiszem, hogy megértené.
Dehogynem. Tegyen próbára!
Az angliai marhavész rossz hatással volt a kereskedelemre.
Rengeteg amerikai ranch kiszállt a piacról.
Múlt héten a konkurensünk behozott egy marhaszállítmányt.
Kiderült, hogy az egész sugárfertőzött volt Csernobiltól.
Micsoda pech!
Szóval most mindenki bárányhúst eszik.
Szóval a birkára nagy a kereslet, ez felhajtja az árakat, igaz?
Igen.
Jól van, menjünk!
A TŐZSDE KIRÁLYNŐI
Őrület!
Ez meg mi?
Pár villanykörtéért 112 dínár?
- Elment az eszed? - Kell világítás az udvarra.
A tárolóban van elég lámpa.
Ez meg mi? Ez mennyibe került?
Már kifizették, uram.
- Valóban? - Igen.
Ugye csak viccelsz?
Régi villanykörték fényében akarod megtartani anyám szülinapját?
Jude! Gyere ide, kicsim!
Ó, nézzük meg!
Az anyádat, aki egy fa alatt szült meg hat gyereket,
nem hiszem, hogy érdekelné az udvari kivilágítás.
Az anyámról van szó. Mindent megadnék neki, ha lehetne.
Te meg pár villanykörtén is problémázol?
Nem a csillagokat kell lehoznod.
Pedig az lenne a legolcsóbb fényforrás.
Az anyámról van szó.
Értem, de kezdenek elszállni a költségek.
Havlah is belead. Ne aggódj!
Nem érdekel, mennyi pénze van, ő is egy fa alatt született.
- Ó, de édes! - Vigyétek ki innen!
- Micsoda? - Vigyétek!
- Ki vele! - Vigyétek!
Semmi baj. Nem kell félned.
Annyira aranyosak a barik! Hogyhogy apa nem szereti őket?
Ugye? Imádnivalóak!
Figyelj, Juju! Segítened kellene valamiben.
Jó, de szeretnék vele maradni még öt percet.
Oké, öt percet kapsz.
Jól van, öt perc.
Szeretnék számlát nyitni.
Kérem az igazolványát és az első befizetést.
Ki a társtulajdonos?
Nem tudtam, hogy kell.
Nem kötelező, de jó, ha megjelöli a férjét.
Magának lehet, hogy jobb, de még hajadon vagyok.
Na és az apja?
Ő sem a férjem.
- Elkérhetném az igazolványát? - Igen.
Banknál dolgozik?
- Az értéktőzsdén. - És még nincs számlája?
Biztos elboldogul egyedül?
Higgye el, értek a pénzhez!
A tőzsdén dolgozom, ahogy hallhatta.
Jól van.
Ezek a chicagói árak?
Hajnal óta ezen dolgozom, és még csak nem is köszönsz?
Jó reggelt és köszönöm a munkádat.
Ez egy tanulmány az elmúlt 20 év húsárairól.
A sertésárak, ezt még senki nem nézte meg.
Mostanáig. Na és a birkaárak?
Birka?
Az az akta elveszett. Vagy talán Szaúdnál van.
- Elvitte és nem hozta vissza. - Ő is ezt az aktát kérte?
Igen, egy hete. Nagyon eszes fickó.
Ó, de mennyire!
Tessék!
Szia! Kérem azt az aktát.
Nem is emlékszem, hogy hívtalak. Számlát kellene ellenőrizni?
Néha kérés nélkül is erre járok.
- Nálad van a birkás akta. - Kinek kell? Hasszánnak?
Múltkor egyeztettünk az élőállat-részvényekről.
Nekem kellene az akta.
Megtudtál valamit?
Nem olvastad? Mondd el te!
A birkaárak.
Az égbe szöktek…
- Bocsánat! - Elnézést!
Ne haragudj!
Utána kellett néznem.
Olvastál a csernobili marhákról is?
Igen, amiatt ugrottak meg múlt héten a birkaárak.
De már lecsengett. Stabilizálódott az ár.
Nem, az élőállatárak múlt hét óta tíz dínárral emelkedtek.
Tessék, olvasgasd!
- Van egy megérzésem. - Te és a megérzéseid…
A megérzés számok nélkül semmit nem ér.
Ezért kell az akta.
Szólj Hasszánnak, ha találsz valamit! Övé a döntés.
A 27. oldalon van egy csavar.
Nagyon érdekes, remélem, észreveszed.
Egy oldalt sem ugrok át, ígérem.
Már biztos úton vannak.
Reggelre ott lesz a virágszállítmány.
Anya, azt rendeltem, amit kértél.
Mennem kell.
Vennünk kell. Ez egy biztos ötlet.
Nézd meg a kézikönyvet!
A kézikönyvet?
Már az asszisztensek is vásárolnak?
A kézikönyv szerint ők csak fogadják a megbízásokat.
- Al-Ráj élőállatrészvények. - Igen?
- Lejárt lemez. - Felfedeztem egy trendet.
Úgy látom, gond van a hallásoddal. Mosd ki a füledet!
Jártam Szaúdnál.
Azt mondta, ha találok valamit, akkor veled egyeztessem.
És mit találtál?
- Összefüggést a birkaárak… - Csitt!
Ha jártál Szaúdnál, tudod, hogy marhát akar venni a bank.
Nem tehetek semmit.
- Dupla hasznot hozna. - Bukhatnánk.
- Rizikós. - Emelhetnénk az áron.
Tegyem kockára a bank pénzét egy megérzés miatt?
Hogy van merszetek ehhez?
Kezdők vagytok, de már ekkora döntéseket akartok hozni?
Mi viselnénk ennek a következményeit!
Manúra!
Te tudsz valamit, amit ők nem. Mi az?
Hűha!
Tényleg jó ízlése van. Milyen gyönyörű csokor!
De hol vannak a tulipánok?
- Nudzsúd? - Igen?
Nem rendeltünk tulipánt?
Nem. Anya a liliomot szereti.
Nem, a tulipánt.
Most már késő.
Megjöttek a virágok. Koncentráljunk a menüre!
- Jó, várj! - Nézd!
Ezt rendeltük.
Csak ennyit?
Figyelj!
Senki sem szereti a cukkinisalátát.
- Egy tál elég. - Én szeretem.
De kenyérsalátából több kell.
És kenyérpudingból is.
Mert Sarah családja is itt lesz.
- Tényleg? - Igen. Szóval több desszert kell.
Inkább több, mint kevés.
Oké.
A sügért majdnem elfelejtettük!
Ne nézz így! Tudom, hogy drága.
De anya imádja.
Lulu Befektetések!
Vennék 17 000 Lulu-részvényt!
Tizenhétezret?
Igen.
Darwish Ételek.
Vennék 20 000 részvényt 0,25-ös áron.
Én ezret vennék az al-Rájból! Elnézést!
Ezer al-Ráj?
Adj neki százezret az al-Rájból! Várjunk!
- Százezret mondtál? - Nem, ezret.
Az hogy lehet?
Csak ezer al-Ráj-részvényt venne a Holnap Bankja?
Az enyém lenne, Abu Háled.
Te a bankot képviseled.
És a bank biztos nem venne ilyen keveset.
Azt kell venned, amit kérnek.
A bank nem akar venni. Most magamat képviselem.
Ez nem a pénzről szól.
Arról, hogy bizonyítok és kiállok magamért.
Igazad van. Meggyőztél.
Rendben.
Az al-Rájban jó potenciál van.
De ezer részvénnyel nem éri meg foglalkozni.
Legyen kétezer!
Hát…
Ilyen áron nem tudok 3500-nál kevesebbet szerezni.
Idő kell, amíg összeszedem a pénzt.
Oké, 3200 részvény, a végső ajánlatom. Mit szólsz hozzá?
A 32 a szerencseszámom.
Az tényleg szerencsés szám.
Jó hallani ezt öntől.
De a mai záró csengőig meg kell szerezned a teljes összeget.
Rendben.
Farida! Nem vagy éhes?
Ha hiszed, ha nem,
néha megkérdőjelezem azt, amit csinálok.
Ezt elhiszem.
Senki nem ért meg úgy, mint te.
A kudarcunkat akarják.
Értem!
Hűha! Szóval te közös sikert akarsz.
Vagy ők, vagy mi.
Hasszán és Valíd…
és még Kalifa is.
Mind ugyanolyanok. Irányítják őket, mint a birkákat.
Azt hiszik, semmit nem tehetünk nélkülük.
Igen.
A tőzsde tele van ilyenekkel.
Ez a maszkulin mentalitás uralja a világot.
Rájuk kell cáfolnunk.
Egyetértek.
Mi ez az al-Ráj-üzlet?
Mindenki a marha és a birka árára figyel.
És megfeledkeznek az emelkedő sertésárakról.
Kivéve engem.
Elemeztem az utóbbi két év árait.
Amikor emelkedik a sertés ára, egyből követi a birkáé is.
Ki evett az asztalomnál? Disznó vagy tehén? Fogd meg!
- Figyelj már! Ez komoly dolog. - Jó.
Így az al-Ráj részvényei immúnisak.
De Hasszán nem olvasta el az aktát.
TAKARÍTSATOK FEL, LÁNYOK!
Oké. Adj egy kis időt, amíg átnézem!
Jól van. De emelkednek az árak, és nem kéne lemaradnunk róla.
De honnan tudod, hogy a birka ára követi a sertését,
és nem fordítva?
Nézd csak meg! Láss a számok mögé!
Kovarianciaanalízist végeztem.
Csak vizsgáztattalak.
Szóval egy aranybányára leltél.
Inkább leltünk.
Nekem 320 dínárom sincs, amivel hazardírozhatnék.
És 92 fils.
Farida, garantálom, hogy az árak legalább tíz százalékkal emelkednek.
Akkor miért nem veszed meg az összeset?
Mert túl sokat költöttem a hónapban.
És nem akarok több pénzt kiadni.
A szüleimtől se akarok kérni.
Nem is tudom, miért költök ennyit.
Gyorsan! Kifutunk az időből.
És hát te magad mondtad.
Szükségünk van egymásra. Egyesítsük erőinket!
Vegyük példának az anyáinkat!
Jóban-rosszban összetartanak.
Habiba nagyi szülinapja is bizonyítja.
Farida, légy te a támaszom!
Mi értelme buliba menni, ha nem táncolunk?
Mint tőzsdére menni befektetés nélkül.
Befizetés és pénzfelvétel.
Mint mondtam, mi csak alkalmazottak vagyunk.
Kivesszük a pénzt, majd újra betesszük.
Ki hozta mindezt?
- Én. - Mi.
Mi ez a fényűzés? Én egy idős nő vagyok.
Lehet, hogy ez számotokra elfogadható, de számomra nem.
Dobjátok ki!
- Az egészet! - Anya, nem lehet.
- Tényleg nem. - Miért?
Mert hívtunk vendégeket is. Nem dobhatjuk ki.
Anya, láttad már a bárányt? Kint van.
Hát, ha vettetek bárányt, akkor nem hagyhatjuk kárba veszni.
Jól van.
Megnézem a fogát.
Jó bárány. Tetszik.
Nem kell megvizsgálnom.
Jó lesz.
- Láttad? Gyertek! - Igen.
Mi előre szóltunk.
Felesleges erőlködnünk.
Ha ennyire bukni akarnak, hadd bukjanak!
Mindenki a saját kárán tanul.
Ha ennyire biztosak vagytok magatokban, adjátok el a részvényeiteket!
Fogadjunk! Vagy talán nincs elég pénzetek?
Dehogy nincs!
De nem számoljuk mindenki előtt, mint ti.
El kell tartanunk a családunkat.
Az én pénzem a bankban marad, biztonságban.
Nem mutogatom mindenkinek.
Szerintem azt mondja, hogy nekünk van igazunk.
Itt van a tét.
Egy feltételt szabok. A csinos lány rögzítse!
Olvasd el a jelentésemet, és ne mondd, hogy nem szóltam!
Nem olvasok nő után.
Életem legkönnyebb kaszálása.
- Egy-kettő! - Jól van.
- Szép munka! - Köszönöm.
Köszönöm, lányok!
Habiba nagyi!
Hűha! Nézzenek oda!
A mindenit!
Gyönyörű vagy, kicsim!
Tőled örököltem a szépségemet.
Köszönöm. Csodás a dekoráció.
És ez csakis érted van.
Ne vesztegessük rám a szót!
Mesélj, milyen az új munkahelyed!
Az anyád folyton veled dicsekszik.
Majd később mesélek róla.
De most mondd: miben segíthetnék?
Segíthetsz nekik kipakolni a dolgokat.
Olyan szép idő van! Nem kellene idebent kuksolnunk.
Menjünk ki a friss levegőre!
- Igazad van, nagyi. - Jól van. Menjünk!
Nem kell aggódnod.
Minden úgy lesz, ahogy szeretnéd. Most már itt vagyok.
- Neked mozdulnod sem kell. - Köszönöm, kincsem.
Köszönöm.
- Hol van Jude? - Hol lenne?
A báránnyal játszik. Mondd meg neki, hogy már bűzlik tőle!
Jude? Miért nem segítesz?
De hát segítek.
Kicsim, nem akarom, hogy nagyon kötődj hozzá, mert rossz lesz, ha…
Mit akarsz, mit tegyek?
Ne beszélj így velem!
Gyerekesen viselkedsz!
Mert gyerek vagyok!
Oké, akkor úgy is kezellek. Menj a szobádba!
Indíts!
…és nem volt otthon senki. Nem tudtuk, hova mehettek.
Ez Manúr lesz. Egész biztos.
Ha ő az, miért nem jön be?
- Lehet, hogy zárva van az ajtó. - Nem, nincs.
Szia!
Jöttél segíteni?
Segíteni? Én fizettem a bárányt.
- Az anyámért jöttem. - Hát, el kell mondjam…
Habiba nagyi felforgatta a házat.
Tönkretette a díszítést, amin Nudzsúdék fáradoztak.
Jó híreim vannak.
Munira Ahmad és Farida Adib al-Ráj-részvényeket vett,
ez csúcsra hajtotta az árfolyamot a mai záráskor.
Öröm veled üzletelni.
- Sziasztok! - Hahó!
Allah hatalmas!
Áldassék Allah! Nincs más isten, csak Allah!
Szia, kicsim!
- Szia, Habiba dédi! - Kincsem.
Milyen gyönyörű bárány!
Igen.
Tudom, mit érzel.
Én is szeretem az állatokat.
Főleg a bárányokat. Nagyon kedvesek a szívemnek.
- Tudod, miért? - Miért?
Mert kiskoromban volt egy bárányom. Mahrúznak neveztem.
Ha valaki megkérdezte, hol van Habiba, az volt a válasz, hogy Mahrúzzal.
Hol van Mahrúz? Hát Habibával.
Minden egyes napot vele töltöttem.
Aztán egy nap felébredtem, és már nem találtam őt.
Levágták.
- Istenem! - Igen.
Levágták a sógornőm esküvőjére.
Annyira zaklatott voltam, hogy forgott velem a világ.
Sírtam, szomorú voltam. De nem tehettem semmit.
Nem voltam ura a helyzetnek.
Ilyen az élet.
Senki nem úgy hal meg, hogy mindent teljesített az életében.
Mindenki úgy megy el, hogy félbehagy dolgokat.
De így is hálát mondunk az Úrnak. Mi mást tehetnénk?
Ilyen az élet, gyermekem.
El kell fogadnunk. Mi mást tehetnénk?
Hol van Jude?
A szobájában alszik.
Furcsa. Hetek óta nem aludt ott.
Szeretnél valamit?
Igen, egy kis besegítést a nagyi partijának költségeibe.
- Mennyit? - Úgy 200 dínárt.
Kétszáz dínár?
- Honnan szedjek ennyi pénzt? - Sokba kerülnek ezek a dolgok.
Igen.
Apa tudja?
Hogy jön most ez ide? Nem kell megtudnia. Megoldjuk.
- Megoldjuk. - Igen.
Megoldjuk…
Havlah nővéred nem tudna adni 200 dínárt a félretett pénzéből?
Gazdagok. Kérj tőle!
A nénikédtől? Neki csak a szája jár.
Ha kérek tőle, bármilyen apró összeget,
egész Kuvait megtudja.
Nem, tőle nem kérek.
Semmi baj. Ha nem tudsz adni, mindegy. Találok más megoldást.
Halló! Bocsánat, ha felébresztettelek.
Mindegy, hagyjuk! Miért hívtál?
Gond adódott. Ki kell vennem a pénzemet a részvényekből.
Mi? A pénzedet?
Az a mi pénzünk. Nem csak a te döntésed.
Megtarthatod a részedet. Nekem a sajátom kell.
Farida, üzlettársak vagyunk. Ez nem játék.
Nem veheted ki csak úgy a pénzedet. Ez a mi pénzünk, és én nem veszem ki.
Miért gondoltad meg magad?
Ó, a csudába is!
Nem gondoltam meg magam. Felmerült valami, Munira.
Segítenem kell a lányomnak. A szüleim már idősek.
Sosem fogod megérteni.
- Olyan vagy, mint az anyád. - Mit mondtál?
- Hogy jön ő ide? - Beleegyezett a költségekbe.
Most meggondolta magát és még több dolgot kér.
Nem tudjátok állni a szavatokat.
- Mindig visszakoztok. - Dehogyis!
A te anyád kért még dolgokat, és nem gondolt a költségekre.
A te anyád volt önző.
- Nem esett messze… - Pontosan.
A lényeg, hogy üzlettársak vagyunk.
Nem veszem ki a részemet. Te is várni fogsz.
Jó. Majd meglátjuk, mi lesz holnap a sertésárakkal.
Jó reggelt!
Korán keltél.
- Kellene a chicagói akta. - A chicagói akta?
Oké, itt a kulcs.
Tessék!
Menjünk!
A HOLNAP BANKJA
Ez az egész, ugye?
Ez minden, amink van.
Mit keresel?
Határidős ügyleteket sertésre.
Nézd meg a 11-12. sort!
Látom, nagyon érdekelnek a malackák.
Megijesztettél! A csengő miatt is tűkön ülök.
AL-RÁJ
Gyerünk! A csengő!
- Munira! - Siess!
- Félre! - Arrébb!
- Szerinted emelkedni fog? - Biztos.
Jönnek az adatok. Látod?
- Na? - Csökken.
- Esik. - Uram, segíts!
AL-RÁJ
Igen! Látjátok, lányok?
Remélem, megtanultátok a leckét.
Törölhetjük a fogadást, hogy ne bukjatok akkorát.
- Igen! - Ez az!
Megmondtam!
Vannak itt mások is!
- Ez az! - Igen!
Gyerünk, al-Ráj!
- Csak kicsit emelkedett. - Ennyire felspannol titeket?
Mondtam, hogy ne szórakozzatok velem!
Ne szálljon a fejetekbe!
Úgyis bezuhan, ne aggódj!
Menj le! Gyerünk!
Le fog menni.
- Mi történik? Nem értem. - Én sem. De biztos lecsökken.
Menj le! Gyerünk!
Még!
Ez az, zuhanj be!
Tovább!
- Eladjuk! - Eladjuk!
Hogy eshetett csak fél ponttal?
- Csak felet esett. - Fejezd be!
- Etetnem kell a gyerekeimet! - Engedj el!
Én ebbe nem adok bele.
El az útból!
Úgy tűnik, én okosabb vagyok.
Az első közös sikerünk!
És még sok ilyen lesz!
Látod? Én megmondtam.
Bejött a megérzésem.
- Munira kisasszony! - Igen?
Gratulálok!
- Farida kisasszony! - Istenem…
Ilyen a tőzsde.
Vannak győztesek és vesztesek.
Csak az első csatát vesztettük el, nem a háborút.
A háború csak most jön.
„Vannak győztesek és vesztesek.”
Farida! Bemegyek egy terembe, hogy felvegyem a hívást.
Talán jön egy újabb üzlet.
Ünnepelni jöttél?
- Nyertem. - Mennyit?
- Illetlenség ilyet kérdezni. - Illetlenség?
Ezen a helyen mindenki a pénzről beszél.
Nem hiszem, hogy illetlenség. Tudom, hogy érted a dolgod.
Versenytársak vagyunk.
De mondd, mivel sértettelek meg?
Nem sértettél meg.
- Nehéz volt az első időszak. - Mindenkinek az.
Nem hinném.
Ügyes voltál, sokan elbuktak már itt.
Olyan vagyok, mint az itteni öregek?
Nem.
Az a helyzet, hogy idősebbnek érzem magam, 32-nél.
Harminckettő? Az '50-es években születtél?
Igen.
Akkor még láttál vályogházakat és kézi vízpumpákat is.
Te mikor születtél?
Én jóval fiatalabb vagyok. Hatvanas évekbeli.
Szóval anyukád babakocsiban tol be a munkába?
Tudod, mit?
Ha megtehetné, meg is tenné.
A te korosztályodat elkényeztették.
Úgy sajnálom szegény Jude-ot!
Nagyon szomorú.
Gyerek még. Felzaklatják az apró dolgok.
De ne aggódj!Ahogy ti is mindig mondjátok:
„Majd én megoldom.”
- Köszönöm, anya! - Nincs mit.
- Hálás vagyok. - Semmiség.
Köszönöm, drága anyám!
Szia, gyermekem!
Gyönyörű dédunokám.
Miért vagy ilyen szomorú?
Ilyen az élet. Néha nyerünk, néha veszítünk.
Halló? Szia, anya!
- Hogy megy a szervezés? - Már majdnem kész vagyunk.
Gyors leszek. A költségek miatt hívlak.
Ugyan, Farida! De hisz ezt már megbeszéltük.
Ma elviszem a pénzt.
Remek. Köszönöm, kicsim.
Munira majd elhoz.
Apád és Rosán épp elugrottak valamiért.
Jó, nem gond. Most mennem kell. Otthon találkozunk. Szia!
Hol vannak? Folyton lógnak?
Hasszán és Valíd dohányoznak, Munira pedig az irattárban van.
- Gratulálok az al-Rájhoz! - Köszönöm.
Ó, leesett a mandzsetta.
Fránya mandzsetták! Nincs egy gemkapcsod?
De van.
- Tessék! - Ez jó lesz.
Pihenj kicsit! Nem kell úgy hajtani.
Néha kevesebb erőfeszítéssel többre mész.
De ami a legfontosabb, az te vagy.
Ne gürizz annyit! Rád fér a lazítás.
Köszönöm.
Hogy tehettem kockára a fizetésem felét 180 dínárért?
- És 800 filsért! - Igen.
Nem tudom, hogy vettél rá erre.
Nincs hatalmam feletted. Egy hisztérika vagy.
Én? Hisztérika?
Azért vettem meg a részvényeket, hogy bizonyítsak.
Betársultál, mert tudtad, hogy igazam van.
Amikor eladtam, a nagyira gondoltam.
Ő ennyi idősen vajon mit csinált volna ezzel a pénzzel?
Nem volt joga pénzt költeni. De mégis erős és bátor maradt.
Rá ütöttünk.
Ezt Omártól tanultam.
Az élet megy tovább. Senkire sem szabad várni.
Ezért mentem bele ebbe.
Nem akarok 80 évesen az elszalasztott lehetőségeken bánkódni.
Fránya mandzsetták! Nincs egy gemkapcsod?
Farida! Bemegyek egy terembe, hogy felvegyem a hívást.
- Minden gyönyörű. - Igen.
- Boldog születésnapot! - Köszönöm.
- Isten éltessen sokáig! - Köszönöm!
- Szia, kicsim! - Szia!
Képzeld, Ganíma!
Ez egy vasamba se került.
A drága lányaim intéztek mindent.
- Semmit sem vettem. - Megérdemled.
Ők itt az unokáim.
Köszönjetek Ganíma néninek!
- Sziasztok! - Ő egy régi barátnőm.
Olyanok, mint borsó meg a héja.
A tőzsdén dolgoznak, büszke vagyok rájuk.
Figyelj csak!
Anya mikor dicsért minket így utoljára?
Nem is emlékszem.
Talán kezd meglágyulni a szíve idős korára?
Lehet.
Farida!
Figyelj a lányodra! Limonádét iszik.
Az nem tesz jót neki.
Készíts neki forró italt!
Vedd el tőle a poharat! Menj!
Juju?
Nem ettél. Nem vagy éhes?
Nem kérek semmit. Nem bírok enni.
Hé, mi a baj?
Olyan sápadt vagy!
Bánt valami?
Mondd csak! Mi a baj?
Igen, megyek.
Mi lenne, ha táncolnánk kicsit?
Nincs kedvem.
Kérlek, kicsim! Ez Habiba nagyi 80. szülinapja.
Ez nagy dolog, 80 éves. Boldoggá kell tennünk.
Csak mások érdekelnek?
Micsoda?
Mindent feladtam.
Az otthonomat, a barátaimat, az iskolámat.
Még a bárányról is lemondtam.
Te meg miről beszélsz?
Te vagy a legfontosabb számomra az egész világon!
Ki lenne fontosabb? Megvesztél?
Jó, nem kell, anya. Nincs baj.
Igen, megyek.
Kérlek, anya! Menj!
A lányod nővé érett. Miért nem mondtad?
Micsoda?
A feliratot fordította: Tóth Márton